
  112                                                        DR 30.11.2017                                                    

 
7.29 mlm. 

Dato’ Haji Kamarudin bin Jaffar [Tumpat]: Terima kasih Tuan Yang di-
Pertua. Saya mendengar kawan saya daripada Bayan Baru tadi, saya menyokong 
sepenuhnya apa yang dibangkitkan oleh beliau berkaitan dengan harga kereta yang 
menjadikan kita antara negara yang harga keretanya paling tinggi dalam dunia. 

■1930 

 Keduanya saya juga bersama-sama dengan jiran saya daripada Yang 
Berhormat Kepong ingin mengetahui keuntungan ataupun kebajikan yang dicapai, 
keuntungan kepada kerajaan dan kebajikan yang diperoleh oleh pengguna hasil daripada 
menurunkan excise duty daripada 65 kepada 60 peratus ini?  

 Tuan Yang di-Pertua, saya ingin menyentuh secara khususnya kepada asas 
perkiraan excise duty. Sebagaimana kita tahu perkembangan sains- motor ini, science 
auto ini sangat pesat sekarang. Kereta-kereta berkembang- enjin-enjin kereta kemajuan 
teknologinya amat-amat pesat, teknologi enjin hibrid dan sebagainya , amat-amat pesat. 
Sebaliknya kita berasaskan perkiraan duty ini, duty excise kereta ini kepada apa yang 
dipanggil kapasiti enjin kereta atau CC itu. Pada saya ini adalah suatu asas yang out of 
date, dengan izin, yang sudah pun ketinggalan zaman sebab kereta yang kadang-kadang 
sisinya kecil lebih hebat performance-nya, prestasinya, kelajuannya dan sebagainya 
berbanding dengan kereta-kereta yang CC-nya besar daripadanya.  

Jadi saya rasa, kerajaan mesti memikirkan keseluruhan konsep– kita ingin 
mengenakan cukai atau duty terhadap kereta-kereta ini kerana prinsip ataupun perkiraan 
yang kita pakai hanya berlandaskan kepada CC kereta itu sudah jauh ketinggalan zaman  

Tuan Yang di-Pertua, sebagaimana kita tahu pengangkutan awam dalam 
negara kita ini masih belum mencapai tahap yang memuaskan walaupun kita 
menghormati mengiktiraf kejayaan negeri Selangor misalnya mengadakan konsep 
pengangkutan awam percuma, SMARTSelangor, dan lain-lainnya, negeri-negeri lain 
tidak mampu ataupun tidak boleh melakukan seperti yang berjaya yang dilakukan oleh 
negeri Selangor sebagai contoh. 

 Oleh itu, bukan sahaja pengangkutan awam kita amat-amat rendah mutunya 
untuk membantu rakyat kita memilih pengangkutan alternatif kepada menjadi tuan punya 
kereta, sudahlah kereta itu mahal, kita ditambah pula dengan kos-kos yang berkaitan 
dengannya yang juga tinggi. Harga minyak sebagai mana kita dengar tadi tinggi, jalan 
raya, lebuh raya ada bayaran tol di segenap- kalau di Kuala Lumpur ini pun bukan sahaja 
kita hendak di Kuala Lumpur ke Kuantan ataupun ke Kota Bharu atau ke Ipoh kena tol, 
dalam Bandaraya Kuala Lumpur sendiri pun jumpa sahaja satu jalan yang baru yang kita 
belum tahu dan sebagainya, sudah pasti jalan baru itu akan ada di satu tempat sebelum 
kita keluar daripada jalan itu di station tolnya. 

 Jadi kos kereta amat tinggi, road tax kita tinggi, harga minyak kita tinggi, 
pengangkutan awam kita rendah, kita rasa tidak memadai kalau diturunkan berasaskan 
kepada CC kereta itu kepada 65 kepada 60 peratus.  

Itu pula Tuan Yang di-Pertua, kita belum menganggap satu yang amat penting 
untuk dipertimbangkan- satu lagi yang kita perlu pertimbangkan bahawa harga kereta 
kita ini untuk yang diimport ada pula cukai AP. Jadi ini perkara-perkara yang ditanggung 
oleh rakyat Malaysia, dan oleh sebab itu masanya sudah sampai untuk kita bukan sahaja 
menurunkan 65 kepada 60 tetapi lebih daripada itu dan keduanya point utama saya 
perkiraan cukai kereta, duti kereta seharusnya tidak lagi berlandaskan kepada CC 
kapasiti enjin kereta itu sahaja terima kasih Tuan Yang di-Pertua. 

 Timbalan Yang di-Pertua [Dato’ Sri Haji Ismail bin Haji Mohamed Said]: Ya 
Yang Berhormat Kapar  

 

7.34 mlm. 

 Tuan Manivannan a/l Gowindasamy [Kapar]: Terima kasih Tuan Yang di-
Pertua, dua bahagian yang saya akan tekankan adalah yang pertama berkenaan dengan 
penurunan duti eksais 65 peratus kepada 60 peratus untuk MPV dan SUV. Ia bersangkut 
paut dengan kapasiti kurang daripada 1,500 CC.  

 

 



7.29 mlm. Dato' Haji Kamarudin bin Jaffar [Tumpat]: Terima kasih Tuan Yang di- Pertua. Saya mendengar kawan saya daripada Bayan Baru tadi, saya menyokong sepenuhnya apa yang dibangkitkan oleh beliau berkaitan dengan harga kereta yang menjadikan kita antara negara yang harga keretanya paling tinggi dalam dunia. #1930 Keduanya saya juga bersama-sama dengan jiran saya daripada Yang Berhormat Kepong ingin mengetahui keuntungan ataupun kebajikan yang dicapai, keuntungan kepada kerajaan dan kebajikan yang diperoleh oleh pengguna hasil daripada menurunkan excise duty daripada 65 kepada 60 peratus ini? Tuan Yang di-Pertua, saya ingin menyentuh secara khususnya kepada asas perkiraan excise duty. Sebagaimana kita tahu perkembangan sains- motor ini, science auto ini sangat pesat sekarang. Kereta-kereta berkembang- enjin-enjin kereta kemajuan teknologinya amat-amat pesat, teknologi enjin hibrid dan sebagainya , amat-amat pesat. Sebaliknya kita berasaskan perkiraan duty ini, duty excise kereta ini kepada apa yang dipanggil kapasiti enjin kereta atau CC itu. Pada saya ini adalah suatu asas yang out of date, dengan izin, yang sudah pun ketinggalan zaman sebab kereta yang kadang-kadang sisinya kecil lebih hebat performance-nya, prestasinya, kelajuannya dan sebagainya berbanding dengan kereta-kereta yang CC-nya besar daripadanya. Jadi saya rasa, kerajaan mesti memikirkan keseluruhan konsep- kita ingin mengenakan cukai atau duty terhadap kereta-kereta ini kerana prinsip ataupun perkiraan yang kita pakai hanya berlandaskan kepada CC kereta itu sudah jauh ketinggalan zaman Tuan Yang di-Pertua, sebagaimana kita tahu pengangkutan awam dalam negara kita ini masih belum mencapai tahap yang memuaskan walaupun kita menghormati mengiktiraf kejayaan negeri Selangor misalnya mengadakan konsep pengangkutan awam percuma, SMARTSelangor, dan lain-lainnya, negeri-negeri lain tidak mampu ataupun tidak boleh melakukan seperti yang berjaya yang dilakukan oleh negeri Selangor sebagai contoh. Oleh itu, bukan sahaja pengangkutan awam kita amat-amat rendah mutunya untuk membantu rakyat kita memilih pengangkutan alternatif kepada menjadi tuan punya kereta, sudahlah kereta itu mahal, kita ditambah pula dengan kos-kos yang berkaitan dengannya yang juga tinggi. Harga minyak sebagai mana kita dengar tadi tinggi, jalan raya, lebuh raya ada bayaran tol di segenap- kalau di Kuala Lumpur ini pun bukan sahaja kita hendak di Kuala Lumpur ke Kuantan ataupun ke Kota Bharu atau ke Ipoh kena tol, dalam Bandaraya Kuala Lumpur sendiri pun jumpa sahaja satu jalan yang baru yang kita belum tahu dan sebagainya, sudah pasti jalan baru itu akan ada di satu tempat sebelum kita keluar daripada jalan itu di station tolnya. Jadi kos kereta amat tinggi, road tax kita tinggi, harga minyak kita tinggi, pengangkutan awam kita rendah, kita rasa tidak memadai kalau diturunkan berasaskan kepada CC kereta itu kepada 65 kepada 60 peratus. Itu pula Tuan Yang di-Pertua, kita belum menganggap satu yang amat penting untuk dipertimbangkan- satu lagi yang kita perlu pertimbangkan bahawa harga kereta kita ini untuk yang diimport ada pula cukai AP. Jadi ini perkara-perkara yang ditanggung oleh rakyat Malaysia, dan oleh sebab itu masanya sudah sampai untuk kita bukan sahaja menurunkan 65 kepada 60 tetapi lebih daripada itu dan keduanya point utama saya perkiraan cukai kereta, duti kereta seharusnya tidak lagi berlandaskan kepada CC kapasiti enjin kereta itu sahaja terima kasih Tuan Yang di-Pertua. Timbalan Yang di-Pertua [Dato' Sri Haji Ismail bin Haji Mohamed Said]: Ya Yang Berhormat Kapar. 7.34 mlm. Tuan Manivannan a/l Gowindasamy [Kapar]: Terima kasih Tuan Yang di- Pertua, dua bahagian yang saya akan tekankan adalah yang pertama berkenaan dengan penurunan duti eksais 65 peratus kepada 60 peratus untuk MPV dan SUV. Ia bersangkut paut dengan kapasiti kurang daripada 1,500 CC.